Saldaña

**Saldaña** [salDAnja] estas municipo en la centrokcidento de la provinco Palencio, en la regiono Kastilio-Leono, Hispanio. Ĝi apartenas al la komarko *Páramos-Valles*. Ĝi estas komarka centro de la subkomarko Vega-Valdavia, borde de la rivero Carrión.

## Geografio 
230ra|eta|maldekstra|Moderna kopio de ora tremiso de visigotoj stampita en Saldaña dum la regado de Viteriko.
230ra|eta|maldekstra|Ruinoj de la kastelo.
230ra|eta|maldekstra|Blazondomo en Membrillar.
Ĝia municipa teritorio okupas totalan areon de 131,95 km² kaj laŭ la demografia informo de la municipa censo fare de la INE en 2021, ĝi havis 2 950 loĝantojn. Ĝi ne perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, sed fakte akiris ĉirkaŭ 1 400 loĝantojn el la jaro 1900, pro sia karaktero de komarka centro kaj aligo de apudaj loĝlokoj. Ĝi distas 62 km de Palencio, provinca ĉefurbo.

La municipa teritorio de Saldaña enhavas 14 jenajn submunicipojn: Carbonera, Caserío de Villaires, Membrillar, Relea de la Loma, Renedo del Monte, San Martín del Obispo, Valcabadillo, Valenoso, Vega de Doña Olimpa, Villafruel, Villalafuente, Villanueva del Monte, Villasur kaj Villorquite del Páramo.

## Historio 
La areo apartenis al la Regno Kastilio. En Mezepoko okazis reloĝado. La historio de la urbo estis ligata al la grafoj de Saldaña (ŝajne de araba deveno) el la Regno Leono, kaj al konfliktoj en la 10-a jarcento, kio rezultis en sendependigo de la Graflando Kastilio.

La 8an de Marto 1126 mortis en Saldaña la reĝino Urraca la 1-a de Leono, kaj filino de Alfonso la 6-a de Leono, konkerinto de Toledo. Poste la kadavro de la reĝino estis portita al Leono, kie ĝi estis entombigita en la *Panteón de Reyes de San Isidoro de León*. En 1128, Alfonso la 7-a de Leono, filo de Urraca la 1-a de Leono, kaj Berenguela de Barcelona nuptis en la urbo, kaj tiukadre okazis la unua dokumentita taŭrludo.

Saldaña estis la ĉefurbo de pli ol cent loĝlokoj, senjorlando de la markizo de Santillana.

## Aktualo 
Tradiciaj enspezofontoj estis agrikulturo (cerealoj kaj fazeoloj) kaj brutobredado (ŝafoj). Aparte menciendas fabriko de sonoriloj.

Lastatempe funkciado de servoj plej ekgravis, kune kun piedirado tra naturaj lokoj. De la historia pasinteco restis diversaj vizitindaj vidindaĵoj kiel la placo, la urba kerno, ruinoj de la kastelo de la Dukoj de Infantado, Palaco de la Markzio de La Valdavia, preĝejoj, fontoj, ponto, blazondomoj, romia vilao, arkeologiaj kuŝejo ktp.

## Bildoj 

PalacioMarquésLaValdavia_001.JPG|Blazondomo de la Markizo de Valdavia.
Saldaña Iglesia SanMiguel 001.JPG|Preĝejo de Sankta Mikaelo.
Saldaña Iglesia SanPedro 001.JPG|Preĝejo de Sankta Petro.
CasaTorcida Saldaña 001.JPG|Blazondomo de fino de la 16-a jarcento konata kiel *La casa torcida*.
Saldaña 001 Ayuntamiento.JPG|Nova urbodomo de Saldaña.
Ermita de Nuestra Señora del Valle Saldaña 002.JPG|Ermitejo de *Nuestra Señora del Valle*.
Cocina Palentina - Alubias de Saldaña 001.JPG|Fazeoloj de Saldaña.
Saldaña Plaza Vieja.JPG|Malnova placo *Plaza Vieja*.
Puente Viejo de Saldaña sobre el río Carrión (1).jpg|Ponto super la rivero Carrión.
San Martin del Obispo 003.JPG|San Martin del Obispo.
San Martín del Obispo 001 Church of San Martin de Tours.JPG|Preĝejo de Sankta Marteno en San Martín del Obispo.
Valcabadillo Church of Saint Michael 001.jpg|Preĝejo de Valcabadillo.
IglesiaValenoso 001.JPG|Preĝejo de Sankta Mikaelo en Valenoso.
Villasur - Church of La Asunción 001.jpg|Preĝejo de Villasur.
S LORENZO.jpg|Preĝejo de Villorquite del Páramo.

## Vidu ankaŭ 
* Municipoj de la provinco Palencio

## Notoj 
Kategorio:Municipoj de Palencio